7 Nako. Ye mongwana le ye mongwana ye a rekang nnete, o patela ka nako. Di nyaka nako gore motho a theetsele molayetsa wa Mmušo, a bale Baebele, a bale dipuku tso di bolabolang ka Baebele, a titšhutise Baebele, a lukiselele megahlano ya phutego, a boye a ye ga yona. Nako yone ra yi reka, kela go yi tseya, ga dilo tsa gore a yi tsa go hlopa ka matla. (Bala Maefeso 5:15, 16.) Nje di ka napa di nyaka nako ya go tlala gore re kwisise gabutši so Baebele yi se tšhutisang? Di ya ka rune. Di tlele ka matla dilo tso re ka di tšhutang ka go hlalefa ga Jehova, ditsela tsage le ka mokgo a makang dilo. (Maroma 11:33) Sewokamelo sa mathomothomo se tshwanisiye nnete le “lebhlomu le le nyana” ke mokane sa re: “Mo o na le lebhlomu ka lloši la nnete, o sa nape o jabola. Taba ya gore mabhlomu ma tlele, yi šupetsa gore ka lloši ne le sa yenela. Ariye mahlong o kene o nyakana le ya mangwana.” Re ka tiputsisa gore, ‘Setšhotšho saka sa mabhlomu ya nnete se segela kaye?’ Le mo re šele re phela lephelo la go ya go yye, di sa tlele ka matla tso re nyoko di tšhutang ka Jehova. Taba ye kgolo lekgono, ke gore re berekise nako ya rune gabutši gore re thogo reka nnete ya go tlala ka mokgo re ka kgonang. Bona taba ye nngwana ke yowa ya motho ye ne a nabela go tšiba nnete.